EkBass/fiwiki-20250220-pages-articles huggingface dataset:
Ice Upon the Night

Ice Upon the Night (FD010, FR040) on kokkolalaisen Immortal Souls -yhtyeen toinen täyspitkä studioalbumi. Ice Upon the Night on Immortal Soulsin ensimmäinen julkaisu päästyään alankomaalaiselle Fear Dark -levy-yhtiölle. Albumi äänitettiin marraskuussa 2002 Helsingin Sonic Pump Studiosissa. Miksauksesta ja teknisestä puolesta vastasi Nino Laurenne. Mika Jussila masteroi Ice Upon the Nightin Finnvox-studiolla Helsingissä. Albumin tuotti Immortal Souls. Musiikkityyliltään yhtye jatkaa tunnettua melodista death metal -linjaansa kuten myös sanoitusten talviteemojen käsittelyä, mutta musiikin tempo on kauttaaltaan aavistuksen hidastunut. Kappaleella "You" vieraileva laulaja Kimmo Pulkkinen tulkitsee puhtain vokaalein kappaleen säkeitä duettona A. Särkiojan murinavokaaleja vasten. Puhdasta laulua kuullaan myös lieviä hittiaineksia sisältävällä "Man of Sorrow" -kappaleella. Ice Upon the Night sai monilta kriitikoilta hyvän vastaanoton. Esimerkiksi Imperiumi.netin Mape Ollila kirjoitti, että teknisesti yhtye on erittäin hyvä ja sen kappalemateriaalissakaan ei ole moitteen sijaa.Mape Ollila, Immortal Souls - ice Upon the Night, Imperiumi.net Luettu 24. maaliskuuta 2007. Jotkut vanhat fanit sen sijaan moittivat albumia jonkin verran uusien ideoiden puutteesta, joistain lievistä metalcore-vaikutteista, vähemmän talvitunnelmaisesta kansikuvasta sekä Under the Northern Sky -albumiin verraten hieman rauhoittuneesta ulosannista. Ice Upon the Nightia ei markkinoitu erityisen näkyvästi Suomessa, sillä Fear Dark -levy-yhtiön markkinointi kohdistuu pääasiassa Benelux-maihin, Saksaan ja Sveitsiin. Vuonna 2004 Albumi lisensoitiin Yhdysvaltojen markkinoille lähinnä hardcore punkiin suuntautuneen levy-yhtiön Facedown Recordsin kautta. USA-painos julkaistiin erilaisella, Fear Dark -versioon verraten talvisemmalla kansikuvalla. __NOTOC__ == Kappaleet == # # # # # # # # # == Kokoonpano == * Aki Särkioja - murinalaulu, basso * Esa Särkioja - kitara * Pete Loisa - kitara * Jupe Hakola - rummut ===Vierailevat muusikot=== *Kimmo Pulkkinen - puhdas laulu kappaleella "You" ja "Man of Sorrow" == Arvostelut == * Imperiumi: 8+/10 == Lähteet == == Aiheesta muualla == * * * Albumin arvio Revelationz-sivulla * Albumin arvio Imperiumi.Net-sivulla * Albumin arvio Noise.Fi-sivulla * Sanoituksia Darklyrics-sivulla Luokka:Vuoden 2003 albumit Luokka:Immortal Soulsin albumit
Profane Omen

Profane Omen on lahtelainen vuonna 1999 perustettu metalliyhtye, joka voitti Vuoden tulokas -palkinnon Finnish Metal Awardsissa vuonna 2007. Profane Omenin tyyli on vaihdellut paljon yhtyeen historian aikana, mutta nykyisessä tyylissä on vivahteita mm. death metalista, thrash metalista, southern rockista ja punkista. Yhtyettä on kutsuttu myös deathrockiksi, ja yhtye itse luonnehtii tyyliään death ’n’ rolliksi.Lassila, Tero: Profane Omenin haastattelu, http://www.imperiumi.net/int_2.php?id=788 Groove ja asenne ovat tärkeitä Profane Omenin musiikissa. Puhdasta ja murinalaulua yhdistelevä Jules Näveri on tunnettu monipuolisesta vokalisoinnistaan. == Historia== Profane Omen perustettiin Myrskylässä vuonna 1999. Nykyisistä jäsenistä ainoastaan laulaja Jules Näveri on ollut yhtyeen mukana alusta lähtien. Yhtyeen perustaneet kitaristi Janne Tolonen ja rumpali Sami Varjola erosivat yhtyeestä, ja vasta kolmen rumpalin, neljän kitaristin ja kahden basistin kautta kokoonpano muodostui lopulliseksi. Nuopponen, Aki: Profane Omenin haastattelu http://www.korroosio.fi/interviews.php?id=130 Vaikutteita yhtye sanoo ottaneensa muun muassa Metallicalta ja Panteralta, ja osalla jäsenistä on myös black- ja death metal -taustaa. Profane Omenin haastattelu 9.12.2006, http://www.noise.fi/haastattelut/?id=374 Yhtyeen demoura oli kohtalaisen pitkä. Viiden demon nauhoittamisen ohessa Profane Omen ehti olla varsin aktiivinen myös keikkarintamalla ennen ensimmäisen studioalbuminsa julkaisua. Yhtye esiintyi myös Saksassa vuonna 2005, ja eräs saksalainen radiokanava valitsi Label of Black -EP:n kuukauden albumiksi. Vasta seitsemän vuoden kuluttua yhtyeen perustamisesta, 6. syyskuuta 2006, julkaistiin Dethrone Musicin kautta Ville Sorvalin tuottama albumi Beaten into Submission. Kappalemateriaalia oli kertynyt vuosien mittaan runsaasti, ja osa albumin kappaleista on kirjoitettu jo vuosina 2001–2004. Beaten Into Submission sijoittui Suomen virallisella albumilistalla sijalle 28. Profane Omen julkaisi levyn Inherit The Void 6.3.2009. Inherit the Void sijoittui albumilistan kahdeksannelle sijalle. Inherit The Voidista julkaistaan myös vinyyliversio. == Kokoonpano == * Jules Näveri – laulu * Williami Kurki – kitara * Antti Kokkonen – kitara * Antti Seroff – basso, taustalaulu * Samuli Mikkonen – rummut == Diskografia == === Albumit === * * * * * === EP:t === * * * === Singlet === * ”Throw Your Stones” (2002) === Demot === * * * * * == Lähteet == == Aiheesta muualla == * Yhtyeen viralliset kotisivut * * Luokka:Suomalaiset metalliyhtyeet Luokka:Groove metal -yhtyeet
Ralph Doubell

Ralph Douglas Doubell (s. 11. helmikuuta 1945 Melbourne, Australia) on australialainen 800 metrin juoksija ja olympiavoittaja Mexicon kisoista 1968. ==Elämäkerta== Ralph Doubell oli huipulla vain melkoisen lyhyen ajan, mutta teki uransa parhaan suorituksen täsmälleen oikeassa paikassa – olympiafinaalissa. Doubell oli valmistunut Melbournen yliopistossa, missä hän oli harjoitellut itävaltalaissyntyisen valmentajan Franz Stampflin johdolla. Ensimmäisen suuren voittonsa Doubell saavutti vuoden 1967 Universiadeissa ajalla 1.46,7. Seuraavalla kaudella hän kärsi akillesjännevammasta eikä kyennyt kilpailemaan kuuteen kuukauteen ennen olympialaisia. Mexicossa ylivoimainen suosikki oli Kenian Wilson Kiprugut, joka veti ensimmäisen kierroksen kovaa vauhtia (51,0) ja johti vielä viimeisessä kaarteessa. Loppusuoralla Doubell ohitti Kiprugutin ja voitti kultaa Peter Snellin maailmanennätystä sivuavalla käsiajalla 1.44,3 (sähköajanotolla 1.44,40). Huolimatta kilpailupaikan korkeasta sijainnista Doubell ei ollut harjoitellut etukäteen päivääkään vuoristo-olosuhteissa. Doubellin aika säilyi Australian ennätyksenä lähes 50 vuotta. Alex Rowe sivusi aikaa vuonna 2014 ja Joseph Deng alitti sen heinäkuussa 2018. Doubell tähtäsi vielä Münchenin olympialaisiin, mutta hänen uransa päättyi jalkavammoihin. Kansainyhteisön kisoissa Doubell sijoittui kuudenneksi sekä 1966 että 1970. Urheilu-uransa jälkeen Doubell työskenteli pankkialan johtotehtävissä ja myöhemmin Telstra-stadionin johtajana Sydneyssä. ==Henkilökohtaiset ennätykset== *800 m 1.44,40 *1 000 m 2.20,8 *maili 4.00,5 ==Lähteet== * ===Viitteet=== ==Aiheesta muualla== * *Ralph Doubell Sports Reference LLC. . Luokka:Australialaiset keskimatkojen juoksijat Luokka:Australialaiset olympiavoittajat Luokka:Vuonna 1945 syntyneet Luokka:Elävät henkilöt
Lemminkäinen (Sibelius)

Lemminkäinen op. 22 on Jean Sibeliuksen neliosainen orkesterisarja, jonka osat Tuonelan joutsen ja Lemminkäisen kotiinpaluu ovat kuuluneet suomalaisten orkesterien ohjelmistoon kantaesityksestään alkaen. Sarjan kaksi muuta osaa Lemminkäinen ja saaren neidot ja Lemminkäinen tuonelassa olivat Sibeliuksen tahdosta esityskiellossa. Syynä esityskieltoon on saattanut olla se, ettei Robert Kajanus pitänyt näistä osista. Lemminkäis-sarjan musiikki on kiinteässä yhteydessä 1890-luvun symbolistiseen suuntaukseen. Suomalaisen Kirjallisuuden Seura julisti 1891 sävellyskilpailun ensimmäisen suomenkielisen oopperan säveltämisestä, jonka tuli olla suomalaisen säveltäjän kirjoittama ja olla "sisällyksensä puolesta mytologista tai historiallista ainetta". Jean Sibelius suunnitteli ilmeisesti kilpailun innoittamana pitkän oopperan Veneen luominen säveltämistä, ja Tuonelan joutsen perustuu tämän oopperan alkusoitoksi suunniteltuun materiaaliin. Sibelius kuitenkin luopui suunnitelmasta ottaessaan etäisyyttä musiikillisesti Richard Wagneriin.Jean Sibelius: oopperasuunnitelmia ja Neito tornissa. Sävellys joutui kantaesityksen jälkeen kritiikin kohteeksi; Nya Pressen -lehden kriitikko Karl Flodin kirjoitti: > ”Tällainen musiikki tuntuu ihan patologiselta ja jättää niin sekavia, > piinallisia ja luonteeltaan epämääräisiä vaikutelmia, että niillä on hyvin > vähän yhteistä sen esteettisen mielihyväntunteen kanssa, jota kaiken > kaunotaiteen ja ennen muuta musiikin tulee herättää.” Vasta vuonna 1935 Lemminkäinen esitettiin toisen kerran kokonaisena, ja 1954 teos julkaistiin kokonaisuudessaan, jolloin toisen ja kolmannen osan paikkaa vaihdettiin eli Tuonelan joutsen siirrettiin toiseksi osaksi. Vuoden 1935 esitys sai kriitikoilta ylistävän vastaanoton. ==Osat== #Lemminkäinen ja saaren neidot #Tuonelan joutsen #Lemminkäinen Tuonelassa #Lemminkäisen kotiinpaluu == Lähteet == Luokka:Jean Sibeliuksen teokset Luokka:Kalevala musiikissa
Boomhauer

Boomhauer on turkulainen garage rock -yhtye. Yhtyeeseen kuuluu kolme jäsentä ja se on levyttänyt kolme täyspitkää albumia. Yhtye on nimetty Kukkulan kuningas -animaatiosarjassa esiintyvän samannimisen hahmon mukaan. ==Jäsenet== * Saku Krappala – laulu, kitara, theremin, lyömäsoittimet * Marko Hongisto – bassokitara * Mikko Lappalainen – rummut, lyömäsoittimet Lähde:levyn River run deep tiedot sivulla https://viola.linneanet.fi/ == Julkaisut == ===Studioalbumit=== *River Run Deep (Stupido Records, 2008) *Me think OK (Stupido Records, 2005) *Wild Human Condition (Stupido Records, 2003) ===Singlet ja ep:t=== *Work On A Spell (Bad Afro 2004) *Saturday Night Live (Rhythm Barrel Records, 2003) *Boomhauer / The Rollstons SPLIT CD-EP (Stupido Records, 2003) *Lies About Women (Rhythm Barrel Records, 2002) *Gotta Hear The Music (Rhythm Barrel Records, 2002) ==Lähteet== == Aiheesta muualla == *Yhtyeen virallinen kotisivu (Arkistoitu) Luokka:Suomalaiset rockyhtyeet
Gradia Jyväskylä

Jyväskylän koulutuskuntayhtymä Gradian ammatilliset oppilaitokset Gradia Jyväskylä ja Gradia Jämsä yhdistyivät Ammattiopisto Gradiaksi, joka aloitti toimintansa 1.8.2023. Yhdistymisen tarkoituksena on Gradian talouden tasapainottaminen ja toimintojen tehostaminen. Oppilaitoksessa opiskelijoita on lähes 17 000 ja henkilöstöä noin 590. Rehtorina toimii Pirjo Kauhanen. Ammattiopisto Gradia on osa Jyväskylän koulutuskuntayhtymää Gradiaa. Gradiaan kuuluu toisen asteen oppilaitoksia: Ammattiopisto Gradia sekä Jyväskylän Lyseon lukio, Schildtin lukio ja Jyväskylän aikuislukio. Gradia toimii yhdeksällä eri kampuksella: Jyväskylässä, Jämsässä, Keuruulla ja Lievestuoreella (Laukaa). ==Lähteet== * Gradian ammatilliset oppilaitokset yhdistyvät 1.8.2023 alkaen Uutinen julkaistu Gradian verkkosivuilla 26.5.2023. ==Aiheesta muualla== * Ammattiopisto Gradia * Gradian toimipisteet ja kartat Luokka:Jyväskylän oppilaitokset Luokka:Suomen ammattioppilaitokset Luokka:Gradia
Rubiinitetra

Rubiinitetra (Hemigrammus erythrozonus) on tetrojen heimoon kuuluva kala. == Koko ja ulkonäkö == Rubiinitetra on pituudeltaan noin 4–5 cm. Sen kyljessä on rubiininvärisiä juovia. == Alkuperä == Rubiinitetra on kotoisin Guyanasta Etelä-Amerikasta. == Käyttäytyminen ja lisääntyminen == Rubiinitetra on parvikala ja parvessa tulisi olla vähintään 6–10 yksilöä. Kauneimmillaan vasta yli 20 kalan parvessa. Maksimimäärän määrää vain akvaarion koko. == Vesiolot ja ravinto == Veden sopiva happamuus on pH 6–7. Sopiva veden kovuus on °dH 5–12. Veden lämpötilan tulisi olla välillä 24–28 °C. Rubiinitetralle kelpaavat ruoaksi kaikenlaiset tehdasvalmisteiset kuivahiutaleruoat. == Katso myös == * Luettelo tetrakaloista == Lähteet == Luokka:Akvaariokalat Luokka:Tetrat
Ratsumies

Ratsumies, Op. 32 on Aulis Sallisen säveltämä ooppera, joka sai ensi-iltansa Savonlinnan oopperajuhlilla 17. kesäkuuta 1975. Sen libreton on kirjoittanut akateemikko Paavo Haavikko. Teos sävellettiin alun perin Olavinlinnan 500-vuotispäivien kunniaksi järjestettyyn sävellyskilpailuun. Ratsumies omaperäisyydestään huolimatta liittyy vahvasti suomalaiseen oopperaperinteeseen ja sen kantaesityksen jälkeen siitä povattiin kolmatta kansallisoopperaa Leevi Madetojan Pohjalaisien ja Aarre Merikannon Juhan rinnalle. Myöhemmin Sallisen ja Joonas Kokkosen oopperoita on alettu nimittää karvalakkioopperoiksi. Ratsumies koostuu kolmesta sinfonisesta jaksosta, jotka sisältävät temaattisesti yhtenäisiä aineksia ja orkesterilla on keskeinen osa tarinankerronnassa. Ratsumies ei ole varsinaisesti historiallinen ooppera, vaan se kertoo mitä 500 vuotta sitten olisi saattanut tapahtua. Ooppera on kertomus "miehestä ja naisesta, sodasta, hevosista, naisista, onnesta, kuolemasta". == Lähteet== == Aiheesta muualla == * Synopsi Luokka:Suomenkieliset oopperat Luokka:1970-luvun musiikkiteokset Luokka:Aulis Sallisen teokset
Libertad 1

upright|pienoiskuva|Nanosatelliitti Libertad 1. Libertad 1 on ensimmäinen Kolumbiassa rakennettu satelliitti. Se on nanosatelliitti - painaa vain 1 kg - ja samalla yliopistosatelliitti - sen suunnittelivat ja rakensivat Universidad Sergio Arboledan opiskelijat. Se on teknologiakoe, jonka tarkoitus oli ensisijaisesti opettaa hankkeeseen osallistuvia opiskelijoita. Satelliitin konfiguraatio perustuu CubeSat-satelliittiin. Satelliitti laukaistiin 17. huhtikuuta 2007 Dnepr-kantoraketilla. Luokka:CubeSat-satelliitit
K&C

K&C; ry on oululainen melontaseura, joka on perustettu vuonna 1982. Yhdistyksen nimen taustalla ovat englannin kielen sanat kayak ja canoe (suomeksi kajakki ja kanootti), jotka ovat kuvaavat melontaan käytettäviä vesikulkuneuvoja. Seuran alkuperäinen nimi oli Kiiminkijoen Melojat ry, nimenmuutos tehtiin 1999. Kanoottiliitto valitsi K&C;:n vuoden 2005 ja 2009 melontaseuraksi. ==Aiheesta muualla== *Yhdistyksen kotisivut Luokka:Suomalaiset melontaseurat Luokka:Oululaiset urheiluseurat Luokka:Vuonna 1982 perustetut urheiluseurat
Anastasia (vuoden 1956 elokuva)

Anastasia on vuonna 1956 valmistunut 20th Century Foxin tuottama draamaelokuva, jonka on ohjannut ja käsikirjoittanut Anatole Litvak. Elokuvan pääosissa näyttelevät Ingrid Bergman, Yul Brynner ja Helen Hayes. Elokuva kertoo tsaari Nikolai II:n nuoresta tyttärestä prinsessa Anastasiasta, joka on paennut Ranskaan. The New York Timesin kriitikot valitsivat Anastasian vuonna 2004 yhdeksi kaikkien aikojen tuhannesta parhaasta elokuvasta maailmassa. == Katso myös == * Anastasia — vuonna 1997 valmistunut animaatioelokuva samasta aiheesta == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Vuoden 1956 yhdysvaltalaiset elokuvat Luokka:Anatole Litvakin ohjaamat elokuvat
Turun ylioppilaslehti

Turun ylioppilaslehti (puhekielessä Tylkkäri) on Turun yliopiston ylioppilaskunnan julkaisema aikakauslehti, joka ilmestyy viisi kertaa vuodessa.Toimitus Sen tärkein lukijaryhmä ovat Turun yliopiston opiskelijat. Lehden päätoimittajana toimii Hermanni Sankelo. Lehden ensimmäinen numero julkaistiin vuonna 1931. Lehti on saatavilla Turun yliopiston kampusalueella ja Turun keskustassa sijaitsevista jakelupisteistä. Se myös jaetaan postitse kaikille tilaajille sekä Turun ylioppilaskyläsäätiön asuntoihin.Mediakortti Lisäksi erityiset Abi-numerot jaetaan kaikille Turun talousalueen lukioiden abiturienteille. == Historia == Turun ylioppilaslehden ensimmäinen numero ilmestyi 24. tammikuuta 1931. Sitä ennen Turussa luettiin helsinkiläistä Ylioppilaslehteä. Lehden perustamista edelsi väittely ylioppilaskunnan oman lehden suotavuudesta. Akateemisen Karjala-Seuran maltillinen siipi kannatti ja jyrkempi vastusti lehden perustamista. Perusteena vastustamiselle oli muun muassa pyrkimys säilyttää suomalaisten ylioppilaiden rintama eheänä. Osaltaan lehden perustamiselle myönteiseen päätökseen vaikutti yliopiston rehtori V. A. Koskenniemi, joka lupasi avustaa perustettavaa lehteä. Turun ylioppilaslehti osallistui varsinkin 1960- ja 1970-luvuilla aktiivisesti yhteiskunnalliseen keskusteluun. Eräs dramaattisimmista lehden historiaan liittyvistä tapahtumista oli vuonna 1970 poliittisista syistä aiheutunut päätoimittaja Matti Vimparin erottaminen. M. A. Numminen ja Jarkko Laine tekivät tapauksesta ”Pilkkalaulu Vimparin erottajista” -nimisen kappaleen. Vuoden 1969 alusta Turun ylioppilaslehden julkaisijoiksi tulivat TYY:n ohella mukaan Turun kauppakorkeakoulun ylioppilaskunta, Turun opettajakorkeakoulun ylioppilaskunta ja Åbo Akademis Studentkår. Samalla lehti muuttui kaksikieliseksi nimellä Turun ylioppilaslehti – Åbo studentblad. Marraskuussa 2018 Turun yliopiston ylioppilaskunnan edustajisto äänesti Turun ylioppilaslehden budjetista ja strategiasta. Budjettiäänestyksessä pohjaesitys, eli budjetin säilyttäminen nykyisellään, sai enemmistön äänistä. Lehden strategia arvottiin, koska edustajistoryhmien Soihdunkantajat ja Ryhmä Lex esitykset keräsivät yhtä monta ääntä. == Turun ylioppilaslehden päätoimittajia == Päätoimittajan valitsee Turun yliopiston ylioppilaskunnan edustajisto. * Hermanni Sankelo (2022–) * Anni Savolainen (2022) * Teemu Perhiö (2019–2021) * Nella Keski-Oja (2016–2019) * Lauri Hannus (2013–2016) * Anna-Elina Matilainen (2010–2013) * Jani Sipilä (2007–2010) * Kaisa Mäkelä * Katja Kuokkanen * Aki Asola * Juri Nummelin * Kari Uittomäki *Roope Lipasti * Oili Urmas * Tapio Mäkelä (1993–) * Eliisa Kilpi (1992) * Juhani Selänniemi * Jorma Honkanen *Juha Roiha (1980-luvun alku) * Pekka Reinikainen (1977-1979 ja 1983-1984) * Timo Laukkio (vt., 1972) * Heikki Vuohelainen (1970-1972) * Matti Vimpari (1969–1970) * Pekka Ahlroth (1967–1968) * Pekka Kapari (1961–) * Pertti Eteläpää (1957–1961) == Lähteet == == Aiheesta muualla == *Turun ylioppilaslehden kotisivu Luokka:Suomalaiset ylioppilaslehdet Luokka:Turun yliopisto
Erkki-Juhani Taipale

thumb|Oikeusneuvos Erkki-Juhani Taipale kuvattuna Asianajajapäivillä 16.1.2015 hänen saadessaan Matti Ylöstalo -palkinnonErkki-Juhani Taipale (s. 25. joulukuuta 1937 Helsinki) on entinen korkeimman oikeuden jäsen eli oikeusneuvos. Hän valmistui lainopin kandidaatiksi vuonna 1961 ja sai varatuomarin arvon 1964.Suomen lakimiehet - Finlands jurister 1970 s. 947, julk. Suomen lakimiesliitto Taipale toimi asianajajana vuosina 1964–1988 kunnes hänet nimitettiin tuomariksi korkeimpaan oikeuteen 1. syyskuuta 1988 alkaen. Taipale on työnsä ohessa toiminut urheilun oikeusturvalautakunnan puheenjohtajana sekä eri tehtävissä Suomen Asianajajaliitossa päätyen liiton puheenjohtajaksi vuosiksi 1980–1988. Pysyvänä asiantuntijana perusoikeuskomiteassa hän toimi vuosina 1989–91. Taipale oli ensimmäisen tuomarinvalintalautakunnan puheenjohtaja. Eläkkeelle Taipale jäi vuonna 2005, mutta toimi Suomen Asianajajaliiton säätiön puheenjohtajana vuoteen 2014 asti. Taipale sai vuonna 2015 Matti Ylöstalo -palkinnon työstään asianajajakunnan hyväksi. == Lähteet == Luokka:Suomalaiset asianajajat Luokka:Korkeimman oikeuden jäsenet Luokka:Vuonna 1937 syntyneet Luokka:Elävät henkilöt
Guntis Ulmanis

Guntis Ulmanis (s. 13. syyskuuta 1939) on latvialainen poliitikko Latvian ensimmäinen varsinainen presidentti maan itsenäisyyden palauttamisen jälkeen vuosina 1993–1999. Ulmanis syntyi Riiassa. Latviaa 1930-luvulla johtanut Kārlis Ulmanis oli Guntis Ulmanisin isosetä ja Ulmanis vietti lapsuutensa Siperiassa ennen paluutaan Latviaan 1948. Ulmanis valmistui Latvian valtionyliopiston taloustieteiden laitokselta 1963 ja suoritti asevelvollisuutensa 1963–1965. Hän liittyi kommunistiseen puolueeseen 1966 ja kohosi viimein Riian kaupunginkomitean johtoon. Latvian parlamentti Saeima valitsi hänet ensimmäiselle kolmivuotiskaudelle 1993 maan presidentiksi. Tätä ennen maan valtionpäämiehenä oli parlamentin puhemies. Ulmanis yritti demokratisoida kansalaisoikeuslakia 1994. Vuonna 1996 hän julisti kuolemanrangaistuksen kiellon. Vuonna 1995 kuudennen Saeiman vaalien jälkeen Ulmanis nimitti Latvian pääministeriksi ensin oikeistolaisen ehdokkaan, ja sitten vasemmistolaisen, mutta parlamentti ei tukenut kumpaakaan, ja pääministeriksi tuli lopulta puolueeton Andris Šķēle.The President Balticdata.info (Arkistoitu sivu) == Lähteet == == Aiheesta muualla == Luokka:Latvian presidentit Luokka:Vuonna 1939 syntyneet Luokka:Elävät henkilöt
Jari Komulainen

Jari Juhani Komulainen (s. 1958) on suomalainen liikemies. Hän oli naimisissa presidentti Mauno Koiviston tyttären Assi Koiviston kanssa vuosina 1982–1990. Tämän jälkeen Komulainen oli naimisissa Anitra Ahtolan kanssa vuosina 1998–2003. Ahtola oli vuoden 1996 Miss Suomi -kisojen 1. perintöprinsessa. Komulainen on välittänyt sukellusveneitä venäläisen yhteistyökumppanin avustuksella sekä toimittanut suomalaisille liikkeille kiinalaisia Sanil Europe Oy:n maahantuomia halpaskoottereita yrityksensä Solo International Oy:n kautta. Solo International Oy myös maahantoi halpoja polkupyöriä, jotka toimitettiin eri merkkisinä suomalaisille tavarataloketjuille. Tämän yrityksen koko liiketoiminnan Komulainen myi Solifer-konsernille kesällä 2006. Komulainen kertoo olleensa aikoinaan myös Suomen suurin vesisänkykauppias. Vuosina 1983–1984 Komulainen oli mukana konkursseihin 1985 ajautuneessa Tristan-yritysryhmässä, jonka omistajia ja johtoa syytettiin konkurssirikoksista. Helsingin raastuvanoikeus hylkäsi vuonna 1989 kaikki syytteet jutussa. ==Lähteet== Luokka:Suomalaiset liikemiehet Luokka:Vuonna 1958 syntyneet Luokka:Elävät henkilöt
Joseph Pevney

Joseph Pevney (15. syyskuuta 1911 New York, Yhdysvallat - 18\. toukokuuta 2008 Kalifornia, Yhdysvallat) oli yhdysvaltalainen elokuva- ja televisio-ohjaaja. Hän työskenteli Broadwaylla vuosina 1936–1946. Pevneyn elokuviin kuuluvat muun muassa Tammy ja suuri maailma (1957), Tuhatkasvoinen mies (1957) ja Kerskurit (1960). Elokuviensa lisäksi Pevney ohjasi muun muassa useita Bonanzan ja Star Trekin jaksoja, muun muassa jakson The City on the Edge of Forever. Hän oli naimisissa näyttelijä Mitzi Greenin kanssa. Avioliitto päättyi Greenin kuolemaan vuonna 1969. Parilla oli neljä yhteistä lasta. == Lähteet == * === Viitteet === Luokka:Yhdysvaltalaiset elokuvaohjaajat Luokka:Vuonna 1911 syntyneet Luokka:Vuonna 2008 kuolleet
Coryn koukerot

Coryn koukerot (Cory in the House) on yhdysvaltalainen nuorten tilannekomediasarja. Se on That's So Raven -sarjan spin-off. Pääosassa ovat Cory (Kyle Massey) ja hänen isänsä (Rondell Sheridan). Sarjassa Ravenin isä pääsee Valkoiseen taloon töihin, joten Cory ja hänen isänsä lähtevät matkaan. Ravenia ja perheen äitiä ei ole kirjoitettu sarjaan, sillä he ovat molemmat opiskelemassa. Cory pääsee siellä uuteen kouluun ja tapaa uusia ystäviä, kuten Meenan ja Newtonin. Heillä on oma bändi. Sarjaa nähdään Suomessa Disney Channelilla. Sarjan Suomen ensi-ilta oli 23. maaliskuuta 2007. Sarjan toinen ja viimeiseksi jäänyt kausi alkoi marraskuussa 2007 ja päättyi vuonna 2008. ==Henkilöt== ===Cory Baxter=== Cory on Valkoisen talon kokin poika. Cory pitää videopeleistä, rahasta ja koripallosta. Hän on ihastunut Meenaan. Cory on aikamoinen bisnesmies ja DC3-bändin rumpali. ===Meena Paroom=== Meena on Bahavian suurlähettilään tytär. Hänen parhaita ystäviään ovat Cory ja Newton. Meena toimii DC3-bändissä laulajana. ===Newton "Newt" Livingston III=== Newton on Meenan ja Coryn hassu ystävä. Newtonin isä on senaattori ja hänen äitinsä on korkeimman oikeuden tuomari. Newt on DC3-bändin kitaristi. ===Sophie Martinez=== Sophie on presidentti Richard Martinezin tytär. Häntä kutsutaan "Amerikan enkeliksi". ===Presidentti Richard Martinez=== Richard on Yhdysvaltojen presidentti ja on Sophien isä. ===Victor Baxter=== Victor on Valkoisen talon kokki ja Coryn isä. ===Samantha Samuels=== Samantha on presidentin assistentti ja luonteeltaan hieman äkkipikainen. ===Jason Stickler=== Jason on luonteeltaan massiivinen ja omistaa todella paljon CIA- teknologiaa, koska hänen isänsä on agentti. Hän on ihastunut Meenaan. ===Candy Smiles=== Candy on koulun entinen puheenjohtaja ja aikamoinen ilopilleri. Hän oli ihastunut Coryyn yhdessä jaksossa. ==Näyttelijät== Näyttelijä Rooli Jaksot Jason Dolley Newt Livingston 34 2007-2008 Kyle Massey Cory Baxter 34 2007-2008 Maiara Walsh Meena Paroom 34 2007-2008 Madison Pettis Sophie 26 2007-2008 Rondell Sheridan Victor Baxter 16 2007-2008 John D'Aquino President Richard Martinez 11 2007-2008 Lisa Arch Samantha Samuels 11 2007 Jake Thomas Jason Stickler 8 2007-2008 Jordan Puryear Candy 5 2007-2008 J.R. Nutt Alexander 4 2007 William Ngo Prep School Student 3 2007-2008 Lori Alan Rouva Flowers 3 2007 Japheth Gordon Al 3 2007 Zolee Griggs Tanisha 3 2007 Chris'tol Sims Fan/Tyttö luokkahuoneessa/Shoppaaja ostoskeskuksessa 3 2007 Amanda Tepe Matkaopas Donna 3 2007 Brittany Renee Finamore Jennifer 2 2007-2008 Tera Hendrickson Rouva Paroom 2 2007 Bailee Madison Maya 2 2007 Kate Micucci Becky 2 2007 Lupe Ontiveros Mama Martinez 2 2007 Mia Pollini Luokkakaveri 2 2007 Rico Rodriguez Rico 2 2007 Marcelo Tubert Ambassador Paroom 2 2007 Shanelle Workman Vanessa 2 2007 Luokka:2000-vuosikymmenen yhdysvaltalaiset nuorten tilannekomediat
Anna Magnani

Anna Magnani (7. maaliskuuta 1908 Rooma, Italia – 26. syyskuuta 1973 Rooma, Italia) oli Oscar-palkittu italialainen näyttelijä. Magnani tunnetaan rooleista, jossa hän on esittänyt maanläheisistä työväenluokan naisia. Niissä on monia kuuluisia italialaisia elokuvia kuten Rooma – avoin kaupunki (1945). Sen lisäksi hän sai parhaan naispääosan Oscarin elokuvasta Tatuoitu ruusu (1955). Magnani syntyi aviottomana lapsena. Hänen äitinsä oli italialainen ja isänsä tuntematon , mutta hänet kasvatti isoäiti Rooman köyhässä osassa. Magnani opiskeli näyttelemistä Roomassa ja hankki samalla elantonsa laulajana yökerhoissa. Myöhemmin hän teki varieteeta, ja vuonna 1926 hän liittyi näytelmäseurueeseen. Ensimmäisen elokuvaroolinsa Magnani teki vuoden 1927 elokuvassa Scompolo. Seuraavan kerran hän esiintyi elokuvassa kuitenkin vasta 1934. Vuonna 1935 hän meni naimisiin ohjaaja Goffredo Alessandrinin kanssa. Tämän elokuvassa Cavalleria (1936) Magnani näytteli sivuroolissa. Avioliitto oli epäonnistunut, ja se purettiin 1950. Magnanin elokuvaura lähti nousuun 1941, kun hän näytteli toista naispääosaa Vittorio de Sican elokuvassa Teresa Venerdi. Vuonna 1942 hän sai avioliiton ulkopuolisen lapsen näyttelijä Massimo Seraton kanssa. Rooman päädyttyä liittoutuneiden haltuun Magnani sai suosiota amerikkalaisten sotilaiden parissa laulajana. Vuonna 1945 hän teki lopullisen läpimurtonsa Roberto Rossellinin neorealistisessa elokuvassa Rooma – avoin kaupunki. Seuraavana vuonna yhdysvaltalainen National Board of Review valitsi hänet vuoden parhaaksi ulkomaiseksi naisnäyttelijäksi. Magnanin kansainvälisen uran huipentuma oli 1955 päärooli Hollywood-elokuvassa Tatuoitu ruusu, josta hän sai Oscar-palkinnon. Tämän jälkeen hän näytteli vielä noin kymmenessä elokuvassa, loppuaikoina pääasiassa tv-elokuvissa ja teatterissa. Magnani kuoli 65-vuotiaana haimasyöpään. Hänellä on tähti Hollywood Walk of Famella. __NOTOC__ == Valikoitu filmografia == * Scompolo, 1926 * Tempo massimo, 1934 * Cavalleria, 1936 * Teresa Venerdi, 1941 * Campo de’ Fiori, 1943 * Rooma – avoin kaupunki, 1945 * Bellissima, 1951 * Tatuoitu ruusu, 1955 == Lähteet == * === Viitteet === == Aiheesta muualla == * * * Anna Magnani NNDB:ssä Luokka:Italialaiset näyttelijät Luokka:Hollywood Walk of Fame Luokka:Parhaan naispääosan Oscar-palkinnon saajat Luokka:Golden Globe -palkinnon saajat Luokka:Vuonna 1908 syntyneet Luokka:Vuonna 1973 kuolleet
Emilio Colombo

Emilio Colombo (11. huhtikuuta 1920 Potenza – 24. kesäkuuta 2013 Rooma) oli italialainen diplomaatti ja poliitikko. Hän kuului kristillisdemokraattiseen puolueeseen. Potenzassa syntynyt Colombo oli koulutukseltaan lakimiesFarnesina: Ministry: History of the Ministry: Past Ministers: Emilio Colombo Viitattu 28.6.2013. . Hän oli merkittävä vaikuttaja kotimaansa politiikassa, jossa nousi lopulta pääministeriksi asti, mutta oli aktiivinen myös Euroopan politiikassa. Hän toimi vuosina 1977–1979 Euroopan parlamentin puhemiehenä. Colombo toimi Italian pääministerinä vuosina 1970–1972. Myöhemmin hän oli muun muassa kahteen otteeseen ulkoministerinä. Presidentti Carlo Azeglio Ciampi nimitti Colombon elinikäiseksi senaattoriksi vuonna 2003. Colombo herätti aikanaan kohua ilmoittamalla käyttävänsä säännöllisesti kokaiinia "terapeuttisiin tarkoituksiin". == Lähteet == Luokka:Italian pääministerit Luokka:Italian ulkoministerit Luokka:Italian valtiovarainministerit Luokka:Italialaiset kristillisdemokraattiset poliitikot Luokka:Italialaiset europarlamentaarikot Luokka:Euroopan parlamentin puhemiehet Luokka:Italialaiset diplomaatit Luokka:Vuonna 1920 syntyneet Luokka:Vuonna 2013 kuolleet
Itävallan avaruusjärjestö

Itävallan avaruusjärjestö () perustettiin vuonna 1972. Se huolehtii sekä avaruustekniikan että ilmailutekniikan kehittämisohjelmista Itävallassa sekä koordinoi itävaltalaista avaruustutkimusta kansallisen ja kansainvälisen toiminnan ja ohjelmien yhteydessä. == Historia == Itävallan avaruusjärjestö (ASA) perustettiin vuonna 1972. Vuosina 1977–1987 sitä kutsuttiin Itävallan aurinko- ja avaruusjärjestöksi (ASSA), jollon valmistauduttiin liittymään Euroopan avaruusjärjestöön (ESA) edistämään avaruusteknologiaa. Vuonna 1987 Itävallasta tuli ESA:n jäsen ja organisaation nimi muutettiin ASA:ksi. Tärkeitä ASA-projekteja olivat ensimmäisen itävaltalaisen astronautin Franz Viehböckin lento Mir-avaruusasemalle vuonna 1991 sekä yhteistyö SPACELAB-1:ssä, kansainvälisessä ISS-avaruusasemassa ja GALILEO-projektissa. Vuonna 2004 se sulautui Itävallan tutkimuksen kehitysorganisaatioon (FFG) ( (FFG)). Vuonna 2005 Itävallan avaruusjärjestö siirrettiin Aeronautics and Space Agencylle (englanninkielinen nimi Aeronautics and Space Agency säilyttää vakiintuneen lyhenteen ASA). Se liitettiin syyskuussa 2004 perustetun Itävallan tutkimuksen edistämisviraston (FFG) tutkimusinfrastruktuuriorganisaatioon, ja se toimii tiedeministeriön alaisuudessa. Tutkimuksen ja kehityksen toiminnallinen puoli on sisällytetty vuonna 2002 alkaneeseen Itävallan avaruussovellusohjelmaan (ASAP) sekä lukuisiin yliopistojen ja yliopistojen ulkopuolisiin erityishankkeisiin. Viraston on siitä lähtien palvellut kansainvälistä ja "Itävallan taloutta ja tiedettä kansainvälisen ilmailualan telakointiasemana ja keskeisenä yhteyspisteenä kaikkien ilmailu- ja avaruustoimintaan liittyvien toimintojen" koordinointia. Samaan aikaan sen rinnalle asetettiin ilmailu- ja avaruusalan neuvottelukunta, joka "tukee FFG:n hallintoa sekä itse viraston johtamista, erityisesti ilmailuteollisuuden strategioiden kehittämisessä." Aerospace Agencyn johtaja oli (2012) Harald Posch ja neuvottelukunnan puheenjohtaja (sen perustamisesta lähtien) Peter Jankowitsch. Heinäkuussa 2015 Andreas Geisler nimitettiin viraston johtajaksi Harald Poschin seuraajaksi, joka kuoli toukokuussa 2015. Vuonna 2016 menot olivat noin 65 miljoonaa euroa. Tästä noin 48 miljoonaa euroa oli tarkoitettu ESA:n maksuihin (18 miljoonaa euroa ESAn pakolliseen ohjelmaan ja noin 30 miljoonaa euroa valinnaisiin ohjelmiin).[ == Tehtäviä == Järjestön tehtäviä ovat: * Itävallan ilma- ja avaruuspolitiikan täytäntöönpano * Itävallan edustus EU:n[12], Euroopan avaruusjärjestö ESA:n ja EUMETSAT:n elimissä * Kahdenvälisiin ilmailu- ja avaruusohjelmiin osallistumisen organisointi ja hallinta (ESA / EUMETSAT / ACARE ohjelmaan osallistuminen) * Itävallan ilma- ja avaruusklusterin kestävä kehitys ja vahvistaminen * Ulkoministeriön tuki avaruuteen liittyvissä aiheissa, mm. Itävallan edustus UN-COPUOS:ssa * Ilmailu- ja avaruusalan tapahtumien, koulutus- ja koulutustoiminnan järjestäminen ja hoitaminen == Lähteet == ==Aiheesta muualla== * Itävallan tutkimuksen kehitysorganisaation (FGG) kotisivut ffr.at Luokka:Avaruusjärjestöt Luokka:Itävallan tiede ja tekniikka
NIVR

NIVR (Nederlands Instituut voor Vliegtuigontwikkeling en Ruimtevaart) eli Alankomaiden ilmailu- ja avaruusjärjestö oli Alankomaiden ilmailu- ja avaruusohjelmien johtovirasto elokuun 2009 loppuun asti. Sen toiminnot siirtyivät 1. syyskuuta 2009 SenterNovem-organisaation osaksi. Vuonna 2010 SenterNovem sulautui uuteen Agentschap NL-organisaatioon, jonka sisälle on synnytetty Netherlands Space Office. ==Toiminta== NIVR oli puolivaltiollinen, voittoa tuottamaton säätiö, jonka tavoitteena oli edistää ilmailu- ja avaruustoimintaa Alankomaissa. Se sijaitsi Delftin teknillisen yliopiston lentotekniikan osaston rakennuksessa. Alankomaiden teknologiapolitiikka on talousministeriön (Ministerie van Ekonomische Zaken) vastuulla, joka ensisijaisesti vastaa myös avaruuspolitiikasta. Avaruuspolitiikkaa käsitellään ministeriöiden välisessä avaruuskomiteassa (Interdepartementale Commissie Ruimtevaart, ICR), johon osallistuvat ne ministeriöt, joilla on avaruustoiminnassa etuja valvottavanaan. ==Tausta== NIVR syntyi toisen maailmansodan jälkeen perustetun ilmailuteollisuuden kehitysorganisaation (NIV) pohjalle vuonna 1971. Toisen maailmansodan jälkeen perustettu NIV jälleenrakensi mm. Fokker-lentokonetehtaan toimivaksi yhtiöksi 1940-luvulta lähtien. Sen rahoittamia kehitysohjelmia olivat Fokker S-11-koulukone 1940-luvulla ja Fokker F-27 "Friendship" 1950-luvulla. ==Katso myös== * SenterNovem - 1.9.2009 alkaen NIVR sulautunut siihen ** Vuonna 2010 SenterNovem sulautui uuteen Agentschap NL-organisaatioon, jonka sisällä toimii Netherlands Space Office ==Aiheesta muualla== * Agentschap NL * Netherlands Space Office Luokka: Avaruusjärjestöt Luokka:Alankomaiden tiede ja tekniikka
Estonia-teatteri

Estonia-teatteri on Tallinnassa sijaitseva teatterirakennus, joka on toiminut vuodesta 1949 Viron kansallisooppera Estonian ja Viron valtion sinfoniaorkesterin toimitilana. ==Historia== Estonia-teatterin rakennutti Tallinnan virolainen Estonia-seura ja sen vuonna 1913 valmistuneen rakennuksen suunnittelivat suomalaiset arkkitehdit Armas Lindgren ja Wivi Lönn. Lönn ja Lindgren voittivat rakennuksen suunnittelukilpailun työllään Thalia vuonna 1908 ja varsinaisesti rakennus suunniteltiin vuosina 1910–1913.Wivi Lönn,arkkitehti: Työluettelo Valmistunut rakennus oli monitoimitila, jossa oli 900-paikkainen teatterisali, 1 200 paikkainen konserttisali, kasino, ravintola ja biljardisali, liiketiloja ja eri seurojen kokoushuoneita. Kuvanveistäjä August Weizenberg lahjoitti teatterille kaksi marmoripatsastaan, Hämarik ja Koit. Estonia-teatterin lavasta tuli kansallinen päänäyttämö, jolla esitettiin puheteatteria, oopperaa ja balettia. Venäläiset viranomaiset pitivät Estonia- teatteria virolaisena suuruudenhulluutena ja rakennus olikin jatkuvasti viranomaisten silmätikkuna. 23\. huhtikuuta 1919 rakennuksessa kokoontui Viron perustava kokous. Estonia-teatteri kärsi huomattavia vahinkoja toisen maailmansodan aikana Neuvostoliiton ilmavoimien tekemissä Tallinnan suurpommituksissa 9. maaliskuuta 1944. Vuosina 1946–1947 korjattu rakennus poikkesi jonkin verran edeltäjästään ja sen ulkoasu on pelkistetympi. Uusi rakennus perustui arkkitehtien Alar Kotlin ja Edgar Johan Kuusikin suunnitelmiin ja rakennusta innoitti 1930-luvun uusklassismi ja sodan jälkeisen ajan stalinistinen sosialistinen realismi. Rakennuksen sivufasadi säilyi ennallaan, mutta muita muutettiin huomattavasti, minkä lisäksi rakennuksen sisätilat saivat aiemmasta jugend-tyylistä poikkeavan uusklassisen ilmeen. Virolainen puheteatteri siirtyi vuonna 1949 Viron draamateatteriin. Itsenäistymässä olevan Viron edustajat kokoontuivat Estonia-teatterissa useiden ajalle merkittävien tapahtumien merkeissä. Viron olympiakomitea () perustettiin 14. tammikuuta 1989. Olympiakomitean perustamiseen johtanut urheilukonferenssi järjestettiin Estonia-teatterissa. 11\. maaliskuuta 1990 rakennuksessa kokoontui Viron kongressi (). Vuonna 2003 rakennukseen valmistui uusi monikäyttölava ja teatterisali sai uuden ja nykyaikaisen näyttämön vuonna 2004. Vuonna 2013 vietettiin rakennuksen 100-vuotisjuhlallisuuksia. == Lähteet == == Aiheesta muualla == * Estonia - Viron kansallisteatteri ja ooppera, Seura, 15.03.1939, nro 11, s. 10, Kansalliskirjaston digitaaliset aineistot Luokka:Armas Lindgrenin suunnittelemat rakennukset Luokka:Wivi Lönnin suunnittelemat rakennukset Luokka:Oopperatalot Luokka:Tallinnan rakennukset ja rakennelmat Luokka:Viron teatterit
Elizabeth Weir

Elizabeth Weir on kuvitteellinen henkilö Tähtiportti- ja Stargate Atlantis -televisiosarjoissa. Hän on valtiotieteiden tohtori ja arvostettu diplomaatti. Elizabeth Weiria on esittänyt Jessica Steen (Tähtiportin 7. kausi) ja Torri Higginson (Tähtiportin 8. kausi sekä Stargate Atlantis). ==Juoni== Tri. Elizabeth Weir on työskennellyt muun muassa Yhdistyneissä Kansakunnissa diplomaattina. Astuttuaan virkaan presidentti Henry Hayes suostutteli Weirin korvaamaan kenraalimajuri George Hammondin SGC:n johdossa. Uudessa virassaan Weir pysyi puolueettomana eikä taipunut senaattori Robert Kinseyn suunnitelmiin syrjäyttää SGC:n henkilökunta. Kun eversti Jack O'Neill ylennettiin prikaatinkenraaliksi ja asetettiin johtamaan SGC:tä, Weir siirtyi Antarktiksen tutkimusasemalle. Antarktikselta löytyneiden vihjeiden perusteella Daniel Jackson onnistui päättelemään Atlantiksen tähtiporttiosoitteen Pegasus-galaksissa. Weir johti eri kansalaisuuksista koostuneen tutkimusryhmän muinaisten kadonneeseen kaupunkiin, vaikka paluusta ei ollut varmuutta. Hän joutui Replikaattorien vangeiksi joista pari kapinallista kertoo Klooni Weirille ja muille että hänet tapettiin koska hänestä tuli osaksi Replikaattori ollessaan kuolemassa ja näin hän oli vaaraksi Replikaattoreille mutta voi myös olla että heille kaikille haluttiin uskotella Elizabethin kuolleen jotta häntä ei etsittäisi. ==Aiheesta muualla== *Hahmokuvaus GateWorld-sivustolla *Elizabeth Weir StargateWikissa Luokka:Tähtiportin hahmot
Hyvä hallintotapa

Hyvä hallintotapa (engl. Corporate governance) on määritelty muun muassa organisaation hallintojärjestelmäksi, jolla organisaatiota johdetaan ja valvotaan sekä toiminnan organisoinniksi sidosryhmien edut huomioon ottavalla tavalla. Hyvä hallintotapa käsittää suhteet paitsi omistajiin myös muihin sidosryhmiin. ==Periaatteet== Hyvään hallintotapaan kuuluu omistajien oikeuksien suojeleminen, omistajien tasapuolinen kohtelu, omistajien lakisääteisten oikeuksien tunnustaminen ja heidän osallistumisensa rohkaiseminen, organisaation taloudellisten tietojen oikea-aikainen ja tarkka raportointi sekä organisaation johtoelimen ohjaus- ja valvontatehtävät ja tilivelvollisuus. Valvontatehtävät käsittävät huolehtimisen siitä, että taloudellisten tietojen raportointi on oikea-aikaista ja tarkkaa, että tilintarkastus, sisäinen valvonta, riskienhallinta, lakien ja määräysten noudattaminen ja johtamis- ja hallintokäytännöt on järjestetty asianmukaisesti ja että merkittävimpiä liiketoimia ja eturistiriitatilanteita tarkastellaan riittävästi ja niihin reagoidaan tarvittaessa. ==Lähteet== Matti Mattila: Tehtävänä valvonta (2006). ISBN 952-91-9897-3. ==Aiheesta muualla== * OECD Principles of Corporate Governance Luokka:Johtaminen
Tanskan avaruustutkimusinstituutti

Tanskan avaruustutkimusinstituutti eli "Tanskan kansallinen avaruusinstituutti" on Tanskan avaruusjärjestö. ==Hallinto== Tanskan tieteellisestä ja teollisesta avaruustoiminnasta vastaa tutkimusministeriö (forskninsministeriet). Tanskan avaruustutkimuslaitos (Dansk rumdforskningsinstitut, DSRI) oli tutkimusministeriön alainen laitos, joka mm. edusti Tanskaa ESA:ssa 2000-luvun alkupuolelle asti. Vuoden 2007 alussa Tanskan avaruushallinnon organisaatiomalli muuttui. Uusi avaruushallinto on englanninkieliseltä nimeltään National Space Institute (NSI) ja siinä DSRI yhdistyi Tanskan teknillisen yliopiston avaruustoimintojen kanssa. Täten yliopisto-organisaatio sekä rahoittaa, tutkii että kouluttaa avaruusalalla. ==Toiminta== Toiminnan pääpainot ovat aurinkokuntatutkimus, astrofysiikka ja maan kaukokartoitus. Instituutin tehtävänä on tehdä avaruustutkimusta sekä toimia avaruusinstrumentoinnin ja -teknologian taitotiedon keskuksena. Tanska on toteuttanut neljä satelliittia: * maan magneettikenttää tutkiva Ørsted, joka laukaistiin avaruuteen 23. helmikuuta 1999 * Rømer-satelliitti - kehityshanke keskeytyi vuonna 2002 * opiskelijasatelliitit AAUsat ja DTUsat, jotka laukaistiin avaruuteen 30. kesäkuuta 2003. DTUsat (2. kappale?) laukaistaan vuonna 2008. Vuoden 2004 lopulla Tanska järjesti kilpailun tanskalaisen astronauttikandidaatin löytämiseksi. Vuonna 2007 valitut kandidaatit tutustuivat ESAaan. ==Aiheesta muualla== * Tanskan teknillisen yliopiston sivusto Luokka:Avaruusjärjestöt Luokka:Tanska
Ruotsin avaruushallinto

Ruotsin avaruushallinto (Rymdstyrelse) toimii Ruotsin valtion yhdyselimenä kansainvälisessä avaruusalan yhteistyössä (ml. ESA) ja on vastuussa kaikesta Ruotsin valtion rahoittamasta avaruustoiminnasta siltä osin kuin se koskee tutkimusta ja kehitystyötä. Tämä vuonna 1972 perustettu Avaruusvirasto on Ruotsin elinkeinoministeriön (näringsdepartementet) alainen keskusvirasto, joka saa rahoituksensa tutkimushankkeisiin opetusministeriöltä (utbildningdepartementet). Tekniset tehtävät Avaruusvirasto antaa toimeksiantoina Svenska Rymdaktiebolaget-yhtiölle eli Swedish Space Corporation (SSC). ==Organisaatio== Organisaation pääjohtaja oli vuoteen 2009 asti Per Tegner, joka toimi 2000-luvulla noin viisi vuotta ESAn neuvoston puheenjohtajana. Rymdstyrelse'n budjetti on 80 miljoonaa euroa. Avaruushallinto omistaa Kiirunassa sijaitsevan Esrange-avaruuskeskuksen. Avaruushallinto on käynyt vuodesta 2007 lähtien keskusteluja ballistisen radan avaruusturistilentojen toteuttamisesta Kiirunasta."The Swedish National Space Board", ESA Today, March/April 2009 Uusi johtaja on Olle Norberg. Johtamiskausi Henkilö 1972– Hans Håkansson 1979–1989 Jan Stiernstedt 1989–1998 Kerstin Fredga 1998–2009 Per Tegnér 2009-2018 Olle Norberg 2018- Anna Rathsmanhttps://www.rymdstyrelsen.se/nyheter/2018/anna-rathsman-ny- generaldirektor-for-rymdstyrelsen/ ==Ruotsin avaruustoiminta== Ruotsin avaruustoiminnan alku oli 1950-luvun lopussa tehty rakettilaukaisu. Omaa satelliittia kaavailtiin jo vuonna 1967. http://www.svengrahn.pp.se/histind/DenSvenskaSatelliten/DenSvenskaSatelliten.html Nimi Laukaisuajankohta Tunnus Laukaisupaikka Raketti Valmistaja Viking 1986-02-22 0144:35 1986-19B Kourou Ariane-1 Saab Space Tele-X 1989-04-02 0228:00 1989-27A Kourou Ariane-2 Aerospatiale ja Saab jne. Freja 1992-10-06 0620:00 1992-64A Jiuquan Pitkä marssi CZ-2C Rymdbolaget Astrid-1 1995-01-24 0354:22 1995-02B Plesetsk Kosmos-3M Rymdbolaget Astrid-2 1998-12-10 1157:07 1998-72B Plesetsk Kosmos-3M Rymdbolaget Munin 2000-11-21 1824:00 2000-75C Vandenberg Delta7925(282) IRF (Rahoittaja IRF) Odin 2001-02-20 0848:27 2001-07A Svobodny Start-1 Rymdbolaget SMART-1 2003-09-27 2314:39 2003-43C Kourou Ariane-5G Rymdbolaget (tilaaja ESA) Prisma (satelliittipari) 2010-06-15 1442:16 2010-28B Jasny Dnepr Rymdbolaget http://www.svengrahn.pp.se/histind/Swefirst/svenskasat.html Kun oman seuraavan satelliitin kehitys ei näytä 2010-luvulla alkavan, Ruotsin avaruushallinto on vuonna 2011 luonut yhteyksiä sekä NASA Ames-keskuksen että Yhdysvaltain ilmavoimien U.S. Air Force Research Laboratoryn kanssa piensatelliittien teknologioiden kehittämisessä. http://www.spacedaily.com/reports/NASA_and_Sweden_Partner_on_Small_Spacecraft_Technology_Development_999.html NASA and Sweden Partner on Small Spacecraft Technology Development, Spacedaily, 10.8.2011 ==Lähteet== ==Aiheesta muualla== * Rymdstyrelsen sivusto Luokka: Avaruusjärjestöt
Promoe

Promoe (oik. Mårten Edh, syntyjään Nils Mårten Ed, s. 28. huhtikuuta 1976) on ruotsalainen rap-artisti ja Looptroop Rockers -hip hop ryhmän jäsen. Promoe on jo useita vuosia keikkaillut ympäri maailmaa. Promoe räppää ruotsiksi ja englanniksi. Promoen kantaa ottavat sanoitukset ovat suurelta osin poliittista yhteiskuntakritiikkiä ja puhuvat rasisminvastaisuuden, globalisaatiokriittisyyden ja pasifismin puolesta. ==Diskografia== ===Albumit=== *Government Music (2001) *Long Distance Runner (2004) *White Man's Burden (2006) *Standard Bearer (2007) *Kråksången (2009) *Bondfångeri (mixtape) (2009) *Mellan passion & mani (2015) *Fult folk (2016) *The Art of Losing (2019) *Spöken (2020) ===Conscious Youths=== ====Albumit==== * See Why (2008) ====Singlet==== * Don't Worry (2008) * Play (2008) ===DVD:t=== * Standard Bearer (2007) ==Aiheesta muualla== *Promoen kotisivut * Luokka:Ruotsalaiset hip hop -artistit Luokka:Vuonna 1976 syntyneet Luokka:Elävät henkilöt
Sveitsin avaruustoimisto

Sveitsin avaruustoimisto (, SSO), edustaa Sveitsiä Euroopan avaruusjärjestössä. Se rahoittaa ESAa vuosittain noin 140 miljoonalla Sveitsin frangilla eli noin 116 miljoonalla eurolla, joka on yli 3 % ESAn budjetista. Sveitsin avaruusteollisuuden liikevaihto on noin 170 miljoonaa Sveitsin frangia. Sveitsi ja Norja ovat ainoat ESA-jäsenmaat, jotka eivät ole EU:n jäseniä. SSO rahoittaa myös kansallisen avaruusohjelmansa projektit ESAn kautta nk. Prodex-ohjelman kautta. ==Sveitsin avaruustoiminta== Tutkimuslaitoksia * EPFL Lausanne, Space Center EPFL * ETH Zürich, Institute of Astronomy * Baselin yliopisto, Institute of Astronomy * Bernin yliopisto, Institute of Physics * Physikalisch-Meteorologisches Observatorium Davos * Geneven yliopisto, Departement d'Astronomie * HTI Bern, Hochschule für Technik und Informatik Bern * RSL, Remote Sensing Laboratory, Zürichin yliopisto Yhdistyksiä * ISSI, International Space Science Institute (kansainvälinen) * SRV, Swiss Astronautics Association * SPL, Swiss Propulsion Laboratory * CRS, Swiss Committee on Space Research of the Swiss Academy of Sciences * SKF, Swiss Committee on Remote Sensing of the Swiss Academy of Sciences Yrityksiä * RUAG, valtionyhtiö, joka omistaa muun muassa itävaltalaisen ORS:n ja ruotsalaisen Saab Spacen (RUAG Sweden) ==Lähteet== ==Aiheesta muualla== * SSO:n sivusto * Sveitsin EPFL:n avaruuskeskus Lausannen teknillisessä yliopistossa Luokka:Avaruusjärjestöt
Once Upon a Time in the North

Once Upon a Time in the North (FD020) on kokkolalaisen Immortal Souls -yhtyeen kaksi CD:tä käsittävä kokoelmalevy, jonka Fear Dark -levy-yhtiö julkaisi digipak-painoksena vuonna 2005. Julkaisu käsittää Immortal Soulsin äänitetyn historian käänteisessä järjestyksessä. Ensimmäisen CD:n kappaleet on masteroinut uudelleen vuonna 2004 Martin Groeneveld Mailmen Studiossa Utrechtissa Hollannissa. Once Upon a Time in the Northin ensimmäinen CD sisältää kaksi uutta kappaletta, ”Painweighted” ja ”Down in My Grave”, jotka Pete Loisa äänitti OH6AI:ssa, Kokkolassa tammikuussa 2004. ”Painweightedilla” yhtye kokeili matalavireisempiä rytmejä yhdessä tutumman melodisen ilmaisun kanssa. Basisti-laulaja A. Särkiojan mukaan kappaleen sanoituksen innoitus tuli Mika Waltarin novellista ”Leikkaus”. Blues-/metallikappale ”Down in My Grave” kirjoitettiin Ice Upon the Night -albumia varten, mutta kappale jätettiin pois, koska se eroaa tyyliltään kyseisen julkaisun linjasta.A. Särkiojan sivuhuomautukset Once Upon a Time in the North -kokoelman kansilehdessä. Kokoelmalevyn materiaaliin kuuluvat järjestyksessä EP:t The Cleansing ja Divine Wintertime, Reflections of Doom -demokasetin kappaleet ”Hate Sender”, ”I am Me” ja ”Realm of Hatred” sekä Immortal Souls -demokasetin kappale ”Immortal”. Kappaleista ilmenee yhtyeen kehitys varhaisesta doom metalistaan nykyiseen melodiseen death metaliin. Toinen CD sisältää uudelleenjulkaistun Under the Northern Sky -albumin. Kahdeksansivuinen kansilehti sisältää ”Painweighted” ja ”Down in My Grave” -kappaleiden sanoitukset, promootiokuvia vuosilta 1994–2002 sekä A. Särkiojan kirjoittaman katsauksen yhtyeen historiaan. Hän kirjoittaa kappaleiden ja sanoitusten taustoista, levytyssessioissa kohdatuista onnistumisista sekä vaikeuksista. __NOTOC__ == Kappaleet == ;CD 1 # # # # # # # # # # # # # # ;CD 2 # # # # # # # # # # == Kokoonpano == * Aki Särkioja – murina, basso * Esa Särkioja – kitara * Pete Loisa – kitara * Jupe Hakola – rummut == Lähteet == == Aiheesta muualla == *Albumin arvio Ultimate Guitar-sivulla * * Luokka: Vuoden 2005 albumit Luokka:Immortal Soulsin albumit